Ríkisstjórn komin í þrot pólitískt og siðferðilega Mótmælin á Austurvelli við setningu alþingis 1. október sýna , að ríkisstjórn Jóhönnu Sigurðardóttur hefur mistekist að viðhalda því jafnvægi í þjóðfélagsumræðunum , sem er forsenda þess , að einhver árangur náist um stjórn landsmála . Ásetningur ríkisstjórnarinnar hefur verið að „ róa almenning “ . Jóhanna taldi Atla Gíslason , þingmann vinstri-grænna , gera það með því að leggja fram tillögu um , að fjórir fyrrverandi ráðherrar skyldu dregnir fyrir landsdóm . Í umræðum á þingi snerist Jóhanna að vísu gegn tillögu Atla af ótta við , að með ákærunum yrði vegið of nærri sér , eftir að Ingibjörg Sólrún Gísladóttir hafði sagt , að undirskrift sín undir lánasamning gagnvart Norðurlöndunum ætti rætur að rekja til þess , að Jóhanna hefði horfið af vettvangi í stað þess að skrifa nafn sitt á samninginn . Jóhanna sá hins vegar til þess , að nógu margir þingmenn Samfylkingarinnar greiddu atkvæði með tillögu Atla , til að Geir H. Haarde yrði ákærður . Atli hafði nefnilega minnt á það í ræðustól þingsins , að ákærutillagan væri í samræmi við stjórnarsáttmálann ! Tveir fyrrverandi forsetar alþingis , Guðrún Helgadóttir , sem sat á þingi fyrir Alþýðubandalagið , og Ólafur G. Einarsson , Sjálfstæðisflokki , afþökkuðu boð um að taka þátt þingsetningarathöfninni , vegna hneykslunar á landsdómsákærunni á hendur Geir . Er það jafnmikið einsdæmi í þingsögunni og hitt í kirkjusögunni , að gert sé áhlaup á guðshús , þegar fólk er þar við messu . Aldei fyrr hefur grjóti verið kastað í Dómkirkjuna við guðsþjónustu þar og rúða brotin . Ríkisstjórnin er komin í þrot , pólitískt og siðferðilega . Við þær aðstæður á hún engan annan kost en segja af sér . Hver er talar helst gegn því ? Össur Skarphéðinsson , utanríkisráðherra . Eftir að hann tók að sér að þröngva Íslandi inn í Evrópusambandið , ber öllu að víkja fyrir því markmiði hans . Össur áttar sig á því , að hann á ekki vísa þingsetu að kosningum loknum . Hann gerir sér einnig grein fyrir því , að ólíklegt er , að haldið verði áfram á ESB-aðildarbrautinni af nýrri ríkisstjórn . ESB-bröltið undir stjórn Össurar veikir innviði ríkisstjórnarinnar . Þeir færast nú í aukana meðal vinstri-grænna , sem tala gegn ESB-aðildarstefnu Steingríms J. Sigfússonar og Árna Þórs Sigurðssonar . Í nýlegum átökum meðal vinstri-grænna í Reykjavík varð ESB-stefna Árna Þórs undir . Steingrímur J. hefur ekki heldur áunnið virðingu neinna með aðförinni að Geir H. Haarde . Þar hélt hann um stjórnartaumana með Jóhönnu . Hún sá að sér fyrir atkvæðagreiðslu um Atla-tillöguna . Steingrímur J. sagði já við tillögunni en sagðist síðan vera með „ sorg í hjarta “ vegna ákærunnar á hendur Geir ! Afstaða Steingríms J. til ESB er hin sama og til ákærunnar á hendur Geir . Hann sagði já við aðildarumsókn í þingsalnum en segist á móti slíkri umsókn utan þingsalarins . Já-ið vegur í báðum tilvikum þyngra en vælið utan þings . Almenningur mótmælir ríkisstjórnin vegna þess að henni hefur mistekist að reisa skjaldborg um heimili og fyrirtæki . Jafnmikil ástæða er til að mótmæla ríkisstjórninni fyrir , hvernig hún hefur haldið á Icesave-málinu eða ESB-aðildarumsókninni . Ríkisstjórnin ræður ekki við neitt af þessum málum . Henni ber að víkja .